മുഹമ്മദ് അലി മുംഗേരി

ഇന്ത്യയിലെ ഒരു ഇസ്‌ലാമിക പണ്ഡിതനും വിദ്യാഭ്യാസ പ്രവർത്തകനുമായിരുന്നു മുഹമ്മദ് അലി മുംഗേരി (28 ജൂലൈ 1846 - 13 സെപ്റ്റംബർ 1927)

നദ്‌വത്തുൽ ഉലമയുടെ സ്ഥാപകനും ലഖ്‌നൗവിലെ ഒരു പ്രധാന ഇസ്‌ലാമിക വിദ്യാലയമായ ദാറുൽ ഉലൂമിന്റെ ആദ്യ ചാൻസലറുമായിരുന്നു അദ്ദേഹം. ക്രിസ്തുമതം, അഹ്മദിയ്യ പ്രസ്ഥാനം എന്നിവക്കെതിരെ ആശയസമരം നടത്തിയ മുഹമ്മദ് അലി, അതിനായി നിരവധി ഗ്രന്ഥങ്ങൾ എഴുതിയിരുന്നു. ആനാഎ-ഇസ്‌ലാം, സാത്തി അൽ-ബുർഹാൻ, ബരാഹിനെ ഖാതിഅ, ഫൈസ്‌ല ആസ്മാനി, ഷഹാദത്ത്-ഇ-ആസ്മാനി എന്നിവ അദ്ദേഹത്തിന്റെ ഗ്രന്ഥങ്ങളിൽ ഉൾപ്പെടുന്നു.

1903-ൽ നദ്‌വത്തുൽ ഉലമയിൽ നിന്ന് രാജിവെച്ച അദ്ദേഹം മുൻഗറിലേക്ക് മാറി. അവിടെ ഖാൻഖാഹ് റഹ്‌മാനിയ സ്ഥാപിച്ചു. 

 ജീവിതരേഖ 
1846 ജൂലൈ 28 ന് കാൺപൂരിലാണ് മുഹമ്മദ് അലി ജനിച്ചത്. അമ്മാവൻ സഹൂർ അലി ആയിരുന്നു മുഹമ്മദ് അലിക്ക് ഖുർആൻ പഠിപ്പിച്ചത്. പേർഷ്യൻ ഭാഷയിലെ പാഠങ്ങൾ പഠിപ്പിക്കാനായി അബ്ദുൽ വാഹിദ് ബൽഗ്രാമി എന്ന അധ്യാപകനും ഉണ്ടായിരുന്നു. കാൺപൂരിലെ ഫൈസി ആം മദ്രസയിലെ ആദ്യകാല വിദ്യാർത്ഥിയായിരുന്നു മുഹമ്മദ് അലി. 
അവലംബം

വർഗ്ഗം:ഇന്ത്യൻ സൂഫികൾ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:1927-ൽ മരിച്ചവർ
വർഗ്ഗം:1846-ൽ ജനിച്ചവർ